ઉલ્લેખનીય છે કે, કોંગ્રેસ તરફથી જૂનાગઢ બેઠક પર પાસ કન્વીનર અમિત ઠુમ્મર અને ધોરાજી પરથી પાસ કન્વીનર લલિત વસોયાને ટિકિટ આપવામાં આવી છે. વરાછા રોડની બેઠક પર પાસના સભ્યને ટિકિટ ન મળવાને કારણે જ રવિવારે રાત્રે પાસ દ્વારા સુરતમાં કોંગ્રેસ કાર્યાલયમાં તોડફોડ કરવામાં આવી હતી. આથી હવે સવાલ એ ઉઠે છે કે, કોંગ્રેસ પાસના કન્વીનરોને ટિકિટ ન ફાળવવા માટે આ પરિવર્તન કરી રહી છે કે આપેલ ટિકિટ પાછી ખેંચવા માટે? કોંગ્રેસ રાજકોટ ગ્રામ્યની બેઠક પર પરિવર્તન કરનાર છે, આ બેઠક પરથી કોંગ્રેસના બે ઉમેદવારોએ ફોર્મ ભર્યા હોવાના સમાચાર છે. કોંગ્રેસ તરફથી વસરામ સાગઠિયાનું નામ જાહેર કરવામાં આવ્યું હતું, આમ છતાં આ બેઠક પરથી સુરેશ બાથવારે પણ ઉમેદવારી નોંધાવી હતી. આ બેમાંથી એક પણ ઉમેદવાર પાસે મેન્ટેડ નહોતી.